喺世界好多地方，蟬公都出嗮名會喺夏天嗰陣大聲叫求偶，令到喺好多地區嘅文化入面，蟬叫聲成為咗「夏天到」嘅象徵－例如係粵文化噉，粵文化不嬲有「夏天係荔枝最靚嘅季節，所以夏天要食荔枝」嘅習俗，而廣東話入面就有句嘢叫沙蟬叫，荔枝熟，意思係「蟬叫就即係夏至到咗，所以一聽到蟬叫就差唔多係時候食荔枝」噉解。